Diari Oficial de la Generalitat Valenciana


Sumari del DOGV 6789, del 05-06-2012 (2012/5507)

Informació pública del conveni urbanístic de 18 de maig de 2012 i del projecte de pla de modificació puntual del Pla General d'Ordenació Urbana, per a establir l'ordenació estructural de l'equipament públic singular i les ordenances urbanístiques modificades.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6789

Data del DOGV
:   05-06-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/5507


Data del document
:   01-06-2012

Organisme emissor
:   Ajuntament d'Alfafar

Tipus de document
:   Anunci

Descriptors 

:   * Alfafar
    * pla d'urbanisme
    * administració local

Informació pública del conveni urbanístic de 18 de maig de 2012 i del projecte de pla de modificació puntual del Pla General d'Ordenació Urbana, per a establir l'ordenació estructural de l'equipament públic singular i les ordenances urbanístiques modificades.  
 [2012/5507]  
Vist l'acord adoptat pel Ple de l'Ajuntament, en data 31 de maig de 2012, pel qual s'aprova sotmetre a informació pública:  
  
1. Conveni urbanístic de 18 de maig de 2012.  
2. Projecte de modificació puntual del PGOU amb el contingut detallat en la part expositiva del present acord; en especial respecte de la qualificació del sistema general d'equipament comunitari, situat al camí de l'Orba, com a dotacional residencial (P-DR, art.132.1f).  
  
3. La modificació del pla parcial (PP) sector 2 enfront del Ferrocarril, aprovat per la Comissió Territorial d'Urbanisme, amb data 21 de desembre de 2000, i publicat en el Diari Oficial de la Comunitat Valenciana de data 5 d'abril de 2001. I del polígon 3 del pla parcial en la partida Orba (SUPR, sector 1), aprovat per la Comissió Territorial d'Urbanisme, amb data 11 de maig de 1993, i publicat en el Butlletí Oficial de la Província de data 28 de juny de 1993, restituint la qualificació d'usos originària i que es contenia en les aprovacions indicades, així com la redacció originària de l'article 71 del pla parcial sector 2. I article 2.6.5 Ordenança particular zona equipament docent (polígon 3 del pla parcial d'Orba), respectivament.   
4. El preceptiu document tècnic d'estudi d'integració paisatgística.  
  
En virtut de l'article 36. Ordenació estructural de la LUV i el concordant article 149 del ROGTU i a nivell procedimental article 83 de la LUV, pel qual s'inicia el procediment d'aprovació municipal de la dita modificació puntual, i se sotmeten els documents a l'esmentada informació pública d'un mes en el Diari Oficial de la Comunitat Valenciana i anunci en un diari d'informació general; i de conformitat amb l'article 11.4 del TRLS, en la pàgina web municipal.  
Els indicats documents estan exposats a les oficines municipals d'Ordenació del Territori, en l'horari matinal d'oficines, per a la seua consulta i a fi que es puguen efectuar els suggeriments, aclariments i al·legacions que s'estimen convenients.  
Transcorregut el dit termini, es resoldran les al·legacions, si s'escau, i s'elevaran al Ple per a l'aprovació provisió dels dits documents.  
  
Cosa que es fa pública mitjançant l'esmentada inserció en el DOCV, i s'inicia el període d'informació pública d'un mes.  
  
Alfafar, 1 de juny de 2012.- L'alcalde: Juan Ramón Adsuara Monlleó.